И. әҫәрҙәренә лиризм , милли колорит менән классик стилде гармониялы берләштереү хас . 50-нән ашыу вокал-хор әҫәрҙәре , шул иҫәптән Я.Ҡолмой һүҙҙәренә “ Дан һиңә , Башҡортостан ” ( 1961 ) , “ Тыныслыҡты яуланыҡ ” ( 1986 ) кантаталары , “ Һалдат тураһында поэма ” ( 1976 ) , Ш.Бикҡолдоң “ Илем , илкәйем ” шиғырына ( 1982 ) хор поэмалары , Ҡ.Даяндың “ Дилә ” шиғырына , Ҡолмой һүҙҙәренә “ Уралым ” хор миниатюралары һ.б. авторы . “ Алты егет ” , “ Ике йәш йөрәк ” , “ Ҡолой кантон ” , “ Сыбай ҡашҡа ” һ.б. башҡорт халыҡ йырҙарын автор музыкаһы ҡушып эшкәртеүҙәре хор менән башҡарыуға яраҡлаштырыу оҫталығы менән айырылып тора .